Tiltale for skatteunddragelse af særligt grov karakter efter straffelovens § 289
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Told, skat og moms;

70-årig mand frifundet for skatteunddragelse af særligt
grov karakter
Sagsnummer: 99-351/2021

Den 70-årige mand var tiltalt for skatteunddragelse af særligt grov karakter efter straffe-
lovens § 289, jf. dagældende skattekontrollovs § 13, stk. 1, jf. nugældende § 90, stk. 5,
ved den 26. juni 2011, med forsæt til unddragelse, at have angivet sin egen skatteplig-
tige aktieindkomst for lavt, da maskeret udlodning på 7.595.800 kr. ikke blev selvangi-vet i
mandens selvangivelse for indkomståret 2010, hvorved tiltalte unddrog 3.190.236 kr. i
skat.   

Han var tillige tiltalt for ved den 15. december 2011, vedrørende indkomståret 2010-2011,
i selvangivelsen for et selskab, som tiltalte var eneejer af, med forsæt til skatte-
unddragelse, at have angivet selskabets tab på salg af fast ejendom for højt med
7.595.800 kr., idet en ejendom ejet af selskabet i 2010 blev overdraget til tiltalte til en
handelspris, der var 7.595.800 kr. for lav, hvorved det offentlige blev forsøgt unddraget
1.898.950 kr.   

Anklagemyndigheden nedlagde påstand om frifindelse i forhold 2 og i øvrigt frihedsstraf
samt en tillægsbøde i forhold 1.   

Efter anklagemyndighedens påstand frifandtes tiltalte i forhold 2. Retten frifandt efter
bevisførelsen også den tiltalte i forhold 1. Retten lagde efter vidneforklaringen fra revi-sor
til grund, at ejendommen blev overdraget til tiltalte til markedspris. Retten fandt det
herefter og efter en samlet vurdering, herunder reglernes komplekse karakter sammen-
holdt med, at den tiltalte havde revisorbistand til udarbejdelse af både selskabets skat-
teregnskab og sin personlige selvangivelse, ikke bevist, at tiltalte havde haft det for-
nødne forsæt til at begå skatteunddragelse.

Dommen blev afsagt af Retten i Herning den 18. august 2021.